stanford-oval/wikipedia huggingface dataset:
קשר רנט א קאר
היסטוריה

בשנת 1985 הוקמה חברת "קשר א קאר" הנמצאת בבעלות קבוצת מאיר יבואנית רכבי וולוו, הונדה ויגואר ובעלת חברת הביטוח הפניקס, חברת מרכבים ועוד. הקבוצה בבעלות ישראל קז ובני הזוג נילי ויעקב שחר. נכון לשנת 2017 מנכ"ל חברת הרץ ישראל הוא דני שמעוני, המכהן בתפקיד משנת 1997 עם הפסקה של שנתיים (2004-2006).
הנהלת החברה ממוקמת בעזריאלי חולון.
החברה מחזיקה במאגר כלי רכב של כ-20,000 רכבי ליסינג ועוד 10,000 רכבי השכרה. בחברת הרץ ישראל עובדים כ-500 עובדים ועוד 200 עובדים תחת המותג אוטו סנטר. עיקר בפעילותה של הרץ הוא בתחום הליסינג והשכרה בישראל ללקוחות עסקיים והחברות הישראליות פרטנר, נורטל, מטריקס, רד בינת, סאן דיסק, כימיקלים לישראל ונס טכנולוגיות. בנוסף משכירה החברה כלי רכב וליסינג ללקוחות פרטיים ותיירים בישראל ומחוצה לה, מפעילה שרותי מוסך בבעלותה ושרותי גרירה וחילוץ הניתנים על ידי חברת שגריר. בישראל פועלת החברה באמצעות 22 תחנות שרות ורשת מוסכים ברחבי הארץ.
אוטו סנטר

בשנת 2009 את רכשה הרץ ישראל את חברת "אוטו סנטר" שעוסקת במכירת כלי רכב, טרייד אין וליסינג פרטי. "אוטו סנטר" משמשת את החברה למכירת רכבים שסיימו את שלוש שנות ההשכרה או הליסינג. בנוסף מחזיקה הרץ ישראל ב-50% ממניות חברת הרכב "אופרייט ליס". המחזיקה בצי של כאלפיים רכבים ופועלת בעשרה מרכזים ברחבי ישראל.
הערות שוליים

↑  יעל ולצר, מנכ"ל הרץ ישראל: "יש לי רצון להוכיח שהכל אפשרי. הפציעה לא שינתה את חיי", באתר ynet, 2 בדצמבר 2016
קרל שוסיג

| --- | --- |

אבן זיכרון לארבעה ציירים בבית הקברות בדיסלדורף: יולו לוין, קרל שוסיג, פרנץ מונייאו ופטר לודויגס, שעונו או נרצחו בזמן הנאצים
 לידה:  19 ביוני 1898 גלזנקירכן, הרפובליקה הפדרלית של גרמניה 
 פטירה:  19 ביוני 1955 (בגיל 57) דיסלדורף, הרפובליקה הפדרלית של גרמניה 
 תחום יצירה:  ציור, גרפיקה 
 
קרל שווסיג (בגרמנית: Karl Schwesig‏; נולד ב-19 ביוני 1898 – 19 ביוני 1955) היה צייר גרמני, חבר באגודת האמנים יונגה ריינלנד ובאופוזיציה בתקופה הנאצית.
ביוגרפיה

קרל שווסיג היה בנו של כורה מזרח פרוסי שהיגר לאזור הרוהר ומאוחר יותר יצרן של מנורות. עקב מחלות בילדותו, הוא סבל מעקמת עמוד השדרה ונותר נמוך מאוד. במהלך מלחמת העולם הראשונה הוא שימש כפקיד בצבא. בשנת 1918 נסע לדיסלדורף. בתקופת הנאצים הוא נרדף ונכלא מספר פעמים.
בין השנים 1918 עד 1920 שווסיג למד באקדמיה לאמנות בדיסלדורף. הוא הצטרף לחוג סביב יוהאנה איי והתיידד במיוחד עם גרט ולהיים. הוא הציג לראשונה בשנת 1921 עם קבוצת האמנים יונג ריינלנד  בדיסלדורף.
יחד עם ולהיים ופטר לודויגס פרסם שוסיג את המגזין הפוליטי-סאטירי Die Peitsche, אשר יצא נגד הבדלים מעמדיים ומיליטריזם בציורים סאטיריים. בשנת 1924 השתתף בתערוכה "הפרולטריון" Der Kampf שארגן ולהיים בקונסטהאלה. בשנת 1928 היה שוסיג ממקימי ההפרדה הרנית. בשנת 1930 הקים קרל שווסיג את סניף דיסלדורף של האסו יחד עם חבריו הציירים לודוויג, הנס קרליק, יולו לוין, קרל לאוטרבך והבמאי והשחקן ולפגנג לנגהוף. במקביל, לנגהוף לקח על עצמו את ניהול קבוצת התיאטרון האגיטרופית, קבוצת תיאטרון חובבים קומוניסטית אליה השתייך גם הילאריוס גילג'. וקרל שווסיג, שהיה חבר במפלגה הקומוניסטית של דיסלדורף.
ביוגרפיה > התקופה הנאצית

לאחר שרפת הרייכסטאג השתתף שווסיג בייצור והפצה של עלונים וסיפק מחסה לנרדפים. ב-11 ביולי 1933 הוא נעצר על ידי המשטרה והועבר למעצר. שוסיג נחקר ועונה כאן במשך שלושה ימים כדי לגלות את שמות עמיתיו להתנגדות נגד הנאצים. לאחר ארבעה ימים הוא הועבר למטה המשטרה כעבור ארבעה שבועות הועבר על ידי האס אס למטה הגסטאפו בדיסלדורף לצורך זיהויו. לאחר מכן הוחזק במעצר לפני משפט עם הרשעה "הכנה לבגידה " הוא הוכנס לכלא וופרטל-בנדאל. בנובמבר 1934 הוא שוחרר והיה תחת פיקוח המשטרה.
באביב 1935 הצליח שווסיג לברוח לבלגיה. באנטוורפן הוא קיבל מקלט פוליטי והחל שוב בעבודה אמנותית. הוא תיעד בתמונות את מה שקרה לו ולחבריו האסירים במרתף העינויים של המשטרה, והוא כתב את סיפורו. בשנת 1935/1936 סיים את העבודה, מחזור של 48 רישומים בנושא. אלה הוצגו מחוץ לגרמניה - בשנת 1936 בבריסל ובאמסטרדם, בשנת 1937 במוסקבה.
בשנת 1940 נעצר שוב במהלך פלישת הכוחות הגרמנים לאנטוורפן והועבר לדרום צרפת. לאחר כליאתו במחנות סנט-קפריאן, מחנה דה גורס, נואה-מאוזאק ונקסון, החזיר אותו האס אס לגרמניה בשנת 1943, שם נכלא שוב מספר פעמים בשנים 1943 וב-1944. בשנת 1945 שווסיג שוחרר לבסוף זמן קצר לפני הפלישה האמריקאית.
ביוגרפיה > לאחר המלחמה

בשנת 1945 חזר קרל שווסיג לדיסלדורף והשתתף בשיקום התרבותי. בציורים ובתחריטים, בין היתר, הוא הציג את חוויותיו במעצר.
בשנת 1946 התחתן עם השחקנית הנלור מולר, עמה נולדו לו שלושה ילדים.
לאחר מותו, רכש המוזיאון בדיסלדורף את ציורו דיוקן עצמי בקרנבל.
הערות שוליים

↑  Karl Schwesig, www.emrath.de
↑  Peter Glaser, Kindlers Literatur Lexikon (KLL), Stuttgart: J.B. Metzler, 2020, עמ' 1–2, ISBN 978-3-476-05728-0
↑  Künstler der Galerie: Karl Schwesig, www.remmertundbarth.de
| --- | --- |
בקרת זהויות :  NLI: 987007429666905171  GND: 118612239  ISNI: 0000 0000 6676 0361  LCCN: n84225203  NKC: xx0231225  RKD: 327968  ULAN: 500170931  VIAF: 27864250   WorldCat (עם VIAF): 27864250
קוריתוזאורוס

| קוריתוזאורוס |
| --- | --- |

תקופה
קרטיקון עליון, 77–76.5 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
על־סדרה:: דינוזאוריה
סדרה:: בעלי אגן דמוי עוף
תת־סדרה:: צרפודה
משפחה:: הדרוזאוריים
סוג:: קוריתוזאורוס
שם מדעי
 Corythosaurus casuarius ‏בראון, 1914

השוואה של קוריתוזאורים לאדם
קוריתוזאורוס (שם מדעי: Corythosaurus) הוא סוג של דינוזאור ממשפחת ההדרוזאוריים שחי באזור אמריקה הצפונית של ימינו לפני 76 מיליון שנים, לקראת סוף תקופת הקרטיקון.
מאפיינים

מרבית מאובניו של הקוריתוזאורוס התגלו בארצות הברית ובקנדה. פירוש שמו הוא "לטאת קסדה" והשם ניתן לו בזכות הכרבולת שעל ראשו שהזכירה קסדה.
בעבר תוארו שבעה מיני קוריתוזאורוס, אך מחקר שערך פיטר דודסון ב-1975 מצא שההבדלים בין המינים היו למעשה גיוון ביולוגי טבעי שנבעו מגורמים כמו גיל או זוויג (זכר או נקבה). כיום רק מין אחד נותר סיווג תקף והוא Corythosaurus casuarius.
לקוריתוזאורוס הייתה בליטה קרנית דמוית כרבולת על ראשו, ובעזרתה השמיע קולות לחבריו בעדר. כמו שאר ההדרוזאוריים היה לקוריתוזאורוס מקור שטוח דמויי-ברווז שעימו תלש צמחים, אותם לעס בלחייו שבחלק האחורי של הפה, שהיו מצוידות במאות שיניים טוחנות. אורכו הגיע לכעשרה מטרים ומשקלו לכארבע טונות.
בתרבות

הקוריתוזאורוס נראה בסרט פארק היורה 3, בו עדר הכולל גם פרטי פרזאורולופוסים נמלטים מהחבורה שנמלטת מרפטורים רודפים. הוא מופיע גם בפארק היורה: העולם האבוד על גיליון אחד. בנוסף הוא נראה גם במשחקי מחשב של הסדרה, כמו פארק היורה 3: בניית פארק, Jurassic Park: Operation Genesis, עולם היורה: המשחק, Jurassic World Evolution 2 וJurassic World Evolution.
בנוסף נראים מספר פרטים בסדרות רכבת הדינוזאורים, דינו דן והדינוזאורים!.
קוט ד'אור (שוקולד)

| --- | --- |

 נתונים כלליים
 סוג:  חברה פרטית
 מייסדים:  צ'ארלס נויהאוז
 תקופת הפעילות:  1883–הווה (כ־141 שנים) 
 חברת אם:  מונדלז אינטרנשיונל 
 משרד ראשי:  בלגיה בלגיה
 ענפי תעשייה:  תעשיית המזון 
 מוצרים עיקריים:  שוקולד
  
 www.cotedor.be/fr/
 
בול דואר של הקולוניה הבריטית בחוף הזהב, המשקף את אותם אלמנטים שהיו בלוגו הישן של החברה
קוט ד'אור (בצרפתית: Côte d'Or) היא יצרנית של שוקולד בלגי הנמצאת בבעלות חברת מונדלז אינטרנשיונל (אנ'). קוט ד'אור נוסדה בשנת 1883 על ידי צ'ארלס נויהאוז. נויהאוז קרא לחברה על שם הקולוניה הבריטית בחוף הזהב (כיום בשטח גאנה), שהיוותה מקור חשוב של פולי קקאו עבור תעשיית השוקולד.
קוט ד'אור נרכשה ב-1987 על ידי יצרנית הקפה הגרמנית ג'ייקובס סוצ'רד, שבעצמה נרכשה על ידי חברת קראפט בשנת 1990. בשנת 2012, במסגרת פיצול חברת קראפט, עברה קוט ד'אור לחברת מונדלז אינטרנשיונל.
היסטוריה > לוגו

הסמל של קוט ד'אור הוא פיל, סמל אשר מנסה לרמז על המקור האפריקני של פולי הקקאו בהם נעשה שימוש בייצורו של השוקולד שהחברה מייצרת. לפי מקור מסוים, נהוג היה בעבר לעשות שימוש בפילים על מנת לשאת את שקי הקקאו, ומכאן סיבה אפשרית נוספת לסמל.
בגרסה מוקדמת של הלוגו היו בנוסף לפיל גם פירמידה ועץ דקל. לוגו זה היה מבוסס על בול דואר של גאנה אשר בו הוצגו פיל, עץ דקל ופירמידות.
היסטוריה > אירועים משמעותיים

בזמן מלחמת העולם השנייה, לא היה באפשרות החברה להשיג חומרי גלם באיכות גבוהה. יתרה על כך, אחד ממפעליה אשר במרסיי שבצרפת נהרס במהלך המתקפה הגרמנית על הנמל של מרסיי בתחילת 1943. עקב בעיות אלו, חדלה החברה באופן זמני מייצור שוקולד, ובמקום זאת ייצרה מוצרים אחרים באיכות נמוכה יותר.
קרחון הנד

| --- | --- |
אין תמונה חופשית
 מידע כללי
 על שם:  Cadet Hand 
 מיקום:  אזור הברית האנטארקטית 
 קואורדינטות:  72°58′01″S 168°04′59″E﻿ / ﻿72.967°S 168.083°E﻿ / -72.967; 168.083
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון הנד(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון הנד
 
קרחון הנד (באנגלית: Hand Glacier)), הוא קרחון יובלי, בהרי ויקטורי, אזור חוף בורכגרווינק, בארץ ויקטוריה, שבאנטארקטיקה.
הקרחון מתחפר עמוק בעמק הקרחון.
הקרחון מנקז את המורדות המזרחיים של מישור מלטה; וזורם לכיוון מזרח מדרום לרכס קלאפ.
הקרחון נשפך לקרחון בורכגרווינק מצפון-מערב להר פריור.
היסטוריה > גילוי הקרחון

הקרחון מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שמו של הצוער ה. הנד (H. Hand), שהיה ביולוג בתחנת מקמרדו, בשנים 1967 ו- 1968.
לקריאה נוספת

• Laura Crispini, Laura Federico, Giovanni Capponi, , Tectonics, Volume 33, Issue 4 April 2014 Pages 420-440, https://doi.org/10.1002/2013TC003414
• Gunter Faure, Teresa M. Mensing, , P 138
קיי מדפורד

| --- | --- |

 לידה:  14 בספטמבר 1919 ניו יורק, ניו יורק, ארצות הברית 
 פטירה:  10 באפריל 1980 (בגיל 60) ניו יורק, ארצות הברית 
 מדינה:  ארצות הברית 
 תקופת הפעילות:  מ-1942 
 מקום לימודים:  Morris High School 
 פרסים והוקרה:  פרס עולם התיאטרון (1954) 
 פרופיל ב-IMDb
 
מרגרט קתלין או'ריגן (באנגלית: Margaret Kathleen O'Regan; ‏14 בספטמבר 1919 – 10 באפריל 1980), שהייתה ידועה בשם קיי מדפורד (באנגלית: Kay Medford), הייתה שחקנית קולנוע ותיאטרון וזמרת אמריקאית, מועמדת פרס אוסקר לשחקנית המשנה הטובה ביותר לשנת 1968 על תפקידה בסרט המוזיקלי "מצחיקונת".
ביוגרפיה

מדפורד נולדה וגדלה בניו יורק סיטי לזוג הורים איריים אמריקאיים ג'יימס ומרי או'ריגן שמתו כאשר הייתה בת 15. לאחר מכן אימצה את השם קיי מדפורד, סיימה את לימודייה במוסדות לימוד קתולים ועבדה לפרנסתה כמלצרית במועדון לילה.
בתחילת דרכה זכתה לביקורות מצוינות על הופעתה בברודוויי במחזמר "ביי ביי בירדי" בתפקיד מאמא. את דרכה בהוליווד החלה בשנת 1958 בסדרת הטלוויזיה "קיטי פויל" ברשת NBC, הסדרה שמבוססת על תוכנית רדיו באותו שם שודרה בטלוויזיה למשך חמישה חודשים. בשנת 1960 בדרמה "באטרפילד 8" ולאחר מכן בסרטו של הבמאי והמחזאי המצליח ג'ושוע לוגן "Ensign Pulver" ובסרטו של ארווין קרשנר "שיגעון טוב".
בשנת 1964 הופיעה מדפורד במחזמר "מצחיקונת" והייתה מועמדת לפרס טוני על תפקיד רוז ברייס, אמה של גיבורת העלילה השחקנית פאני ברייס (ברברה סטרייסנד). כארבע שנים לאחר מכן חזרה מדפורד על התפקיד גם בגרסה הקולנועית המפורסמת של ויליאם ויילר והייתה מועמדת לפרס אוסקר לשחקנית המשנה הטובה ביותר. ב-1969 השתתפה מדפורד בסרטו השלישי של ריצ'רד דונר "טווינקי" בתפקיד אמו של הסופר סקוט וורדמן (צ'ארלס ברונסון).
מדפורד מעולם לא נישאה. נפטרה בשנת 1980 בגיל 61 בביתה שבמנהטן ממחלת סרטן צוואר הרחם.
קובה במשחקים הפאראלימפיים

קובה השתתפה לראשונה במשחקים הפאראלימפיים בברצלונה (1992) ומשתתפת במשחקי הקיץ הפאראלימפיים מאז בקביעות. במשחקי החורף לא נטלה קובה חלק מעולם.
היסטוריה

המשלחת הראשונה אותה שלחה קובה למשחקים, בשנת 1992 חזרה עם תשע מדליות פאראלימפיות. (שלוש מדליות זהב, שלוש כסף ושלוש מדליות ארד). בקרב המשלחת הצטיינו האצנים עומאר טואו שזכה במדליית הזהב במירוץ ל-400 מטרים, במדליית הכסף במירוץ ל-100 מטרים ובמדליית הארד במירוץ ל-200 מטרים (קטגוריה B2) ואוסקר פופו שזכה במדליית הזהב במירוץ ל-800 מטרים ובמדליית הכסף במירוץ ל-400 מטרים (קטגוריה B1).
במשחקים הפאראלימפיים אטלנטה (1996) הצליחו האתלטים הקובנים להביא למדינה 8 מדליות זהב פאראלימפיות. בין האתלטים בלטו אנריקה קבלרו שזכה בשתי מדליות זהב, בקפיצה למרחק ובקפיצה משולשת (קטגוריה F12) ובמדליית כסף במירוץ ל-100 מטרים (קטגוריה T12) ועומאר מויה שזכה בשתי מדליות זהב במירוץ ל-200 מטרים ובמירוץ ל-400 מטרים (קטגוריה T11)
במשחקים הפאראלימפיים לונדון (2012) הצליחה המשלחת הקובנית לזכות בסכום שיא של תשע מדליות זהב, בהן שלוש מדליות של האצנית יונידיס קסטילו, שאף שברה שני שיאי עולם במירוץ ל-200 מטרים עם 24.45 שניות, ושיא נוסף של 55.72 שניות בתחרות ל-400 מטרים.
מדליות לפי אולימפיאדה

| אולימפיאדה | זהב | כסף | ארד | סה"כ |
| --- | --- | --- | --- | --- |
| המשחקים הפאראלימפיים ברצלונה (1992) | 3 | 3 | 3 | 9 |
| המשחקים הפאראלימפיים אטלנטה (1996) | 8 | 3 | 0 | 11 |
| המשחקים הפאראלימפיים סידני (2000) | 4 | 2 | 2 | 8 |
| המשחקים הפאראלימפיים אתונה (2004) | 2 | 2 | 7 | 11 |
| המשחקים הפאראלימפיים בייג'ינג (2008) | 5 | 3 | 6 | 14 |
| המשחקים הפאראלימפיים לונדון (2012) | 9 | 5 | 3 | 17 |
| המשחקים הפאראלימפיים ריו דה ז'ניירו (2016) | 8 | 1 | 6 | 15 |
| המשחקים הפאראלימפיים טוקיו (2020) | 4 | 1 | 1 | 6 |
| סה"כ | 43 | 20 | 28 | 91 |
ראו גם

קובה במשחקים האולימפיים
קובה במשחקים האולימפיים לנוער
הערות שוליים

↑  Women's 200m - T46
↑  Women's 400m - T46
קתרין נרדוצ'י

| --- | --- |

קתרין נרדוצ'י באירוע גיוס תרומות של קרן רונלד מקדונלד מטעם מקדונלד'ס (2007)
 לידה:  22 בנובמבר 1965 (בת 58) מזרח הארלם, ארצות הברית 
 מדינה:  ארצות הברית 
 תקופת הפעילות:  מ-1993 
 פרופיל ב-IMDb
 
קתרין נרדוצ'י (באנגלית: Kathrine Narducci; נולדה ב-22 בנובמבר 1965) היא שחקנית אמריקאית. ידועה בעיקר בשל גילום שרמיין בוקו בסדרת הטלוויזיה של HBO "הסופרנוס".
ביוגרפיה

נרדוצ'י נולדה למשפחה איטלקית-אמריקאית בהארלם האיטלקית, ניו יורק. אביה, ניקי נרדוצ'י, היה בעליו של בר ומילא תפקיד במאפיה המקומית. הוא נהרג לאחר שנתקל באספסוף מול הבר שלו כשקתרין הייתה בת עשר.
קריירה

קריירת המשחק של נרדוצ'י החלה ב-1993 כשהביאה את בנה בן התשע לאודישן לתפקיד ילד בסרט "סיפור מרובע ברונקס". במהלך האודישן של בנה, נרדוצ'י עברה בהצלחה אודישן לתפקיד אמו של גיבור הסרט. בשנים שלאחר מכן, היא הופיעה מספר הופעות אורח בתוכניות טלוויזיה, כולל "חוק וסדר", "חוק וסדר: מדור מיוחד", "משמרת שלישית", "NYPD Blue" ו"שוטרים בדם".
בשנת 1999, היא לוהקה לתפקיד שרמיין בוקו, אשתו של ארטי בוקו, בסדרת דרמת הפשע של HBO "הסופרנוס", תפקיד שגילמה עד סיום הסדרה ב-2007.
בשנת 2017 שיחקה בדרמה הטלוויזיונית של HBO, "אשף השקרים" (אנ') שביים בארי לוינסון על פי תסריט מאת סם לוינסון.
בשנת 2019 שיחקה בסרטו של מרטין סקורסזה "האירי". באותה שנה החלה לגלם את דמותה של אולימפיה ג'יגנטה בדרמת הפשע "הסנדק של הארלם" של רשת Epix.
בשנת 2020 שיחקה לצד טום הארדי בסרטו הביוגרפי של ג'וש טראנק "קפונה".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1993 | סיפור מרובע ברונקס (אנ') | רוזינה אנלו |  |
| 1994 | נס ברחוב 34 (אנ') | אמא |  |
| 1998 | Cuisine américaine | בריג'יט |  |
| 2000 | Two Family House | אסטלה ויסאלו |  |
| 2007 | Made in Brooklyn | אנה סיאקה |  |
| 2009 | Blue | ברנדה מרשל |  |
| 2009 | The Deported | סינת'יה |  |
| 2009 | Chicago Overcoat | לוריין ליונלו |  |
| 2010 | Group Sex | פראני |  |
| 2011 | The Last Gamble | קתרין |  |
| 2012 | To Redemption | ג'ואנה ריד |  |
| 2014 | ג'רזי בויז (אנ') | מארי רינלדי |  |
| 2014 | Zarra's Law | לורה |  |
| 2017 | Lost Cat Corona | נורה |  |
| 2018 | Cruise | מאמא פורטונטו |  |
| 2018 | First We Take Brooklyn | גייל |  |
| 2018 | American Dresser | מארי |  |
| 2019 | 79 Parts: Director's Cut | ג'וזפינה |  |
| 2019 | חינוך רע (אנ') | שרון כץ |  |
| 2019 | האירי | קארי |  |
| 2020 | קפונה | רוזי |  |
| 2020 | Blue: The American Dream | ברנדה מרשל |  |
| 2020 | Two Ways to Go West | פיית' |  |
| 2022 | 69 Parts | ג'וזפינה |  |
| 2025 | אלטו נייטס | אנה ג'נובזה (אנ') |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1994 | חוק וסדר | לואיזה דה אנג'לו | פרק: "Mayhem" |
| 1995 | NYPD Blue | אנג'לה ביאגי | פרק: "One Big Happy Family" |
| 1997 | חוק וסדר | מיס מארש | פרק: "Menace" |
| 1997 | Dellaventura | סלסטה רוברטי | פרק: "With a Vengeance" |
| 1998 | חוק וסדר | ויקי גרנט | פרק: "Faccia a Faccia" |
| 1999–2002 | משמרת שלישית | ג'יימי מנקוביץ' | 3 פרקים |
| 1999–2007 | הסופרנוס | שרמיין בוקו | 19 פרקים |
| 2004 | NYPD Blue | אן מארי פוסקו | פרק: "Peeler? I Hardly Knew Her" |
| 2004 | Wild Card | מיה אנטונלו | פרק: "Bada Bing, Bada Busiek" |
| 2005 | ללא עקבות | אחות | פרק: "4.0" |
| 2006 | פשע מן העבר | ברנדה | פרק: "The War at Home" |
| 2008 | שומרת סוד (אנ') | פלישיה סונטורו | פרק: "Pilot" |
| 2008 | חוק וסדר: מדור מיוחד | אדריאנה וידאל | פרק: "Babes" |
| 2011 | עובדים מצטיינים | מריה | 2 פרקים |
| 2011 | מצויד | ברניס | פרק: "A Monkey Named Simian or Frances Is Not a Fan" |
| 2014–2015 | Power | פרנקי לובארו | 9 פרקים |
| 2015 | שוטרים בדם | אנה ביאנקו | פרק: "Love Stories" |
| 2016 | המפענחת: פשעים חמורים | קייט קוטרו | פרק: "Cashed Out" |
| 2017 | אשף השקרים (אנ') | אלינור סקווילארי | סרט טלוויזיה של HBO |
| 2019–הווה | הסנדק של הארלם | אולימפיה ג'יגנטה | 15 פרקים |
| 2022 | אופוריה | סבתא | פרק: "Trying to Get to Heaven Before They Close the Door" |
קורל חזן

קורל חזן (נולדה ב-17 בינואר 1999) היא כדורגלנית ישראלית המשחקת בעמדת החלוץ במועדון הספרדי טנריפה. זאת התחנה השנייה של חזן באירופה, אחרי ספליט איתה זכתה באליפות קרואטיה ושיחקה במדיה בליגת האלופות. חזן משחקת כרגע בקבוצה השנייה של המועדון מהליגה השלישית בספרד ובנוסף היא משתייכת לנבחרת הנשים של ישראל.
קריירת מועדנים

חזן החלה את הקריירה בבנות קיסריה. לאחר מכן שיחקה גם במכבי חדרה, באקדמיית הנוער, בהפועל הפועל רעננה, ברמת השרון ובמכבי עמק חפר.
קריירה בינלאומית

חזן משתייכת לנבחרת ישראל, והופיעה בנבחרת במהלך מחזור המוקדמות של גביע העולם לנשים של פיפ"א 2023 .
הערות שוליים

↑  ליאור ברטל, ‏קורל חזן, הנציגה הישראלית בליגה הספרדית: "קשה להתרכז בכדורגל, מקבלת תמיכה מהשחקניות והצוות", באתר דבר העובדים בארץ ישראל, 2 בנובמבר 2023
↑  "Women World Cup Qualifiers Europe 2021/2022 » Teams (Israel)". WorldFootball.net. נבדק ב-29 באוגוסט 2019. {{cite web}}:  (עזרה)
קוט דא'לבאטר

| --- | --- |

 מדינה:  צרפת צרפת
 קואורדינטות:  49°46′00″N 0°22′00″E﻿ / ﻿49.7666667°N 0.3666667°E﻿ / 49.7666667; 0.3666667 
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי קוט דא'לבאטר(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי קוט דא'לבאטר(למפת נורמנדי רגילה) רואן אוורה לה האבר דייפ קן מון-סן-מישל שרבור סן-לו אלנסון ברטאן פיי דה לה לואר סאנטר- עמק הלואר  א.ד. פר.  א.ד.פ. תעלת למאנשקוט דא'לבאטר(למפת נורמנדי מוגדלת) רואן אוורה לה האבר דייפ קן מון-סן-מישל שרבור סן-לו אלנסון ברטאן פיי דה לה לואר סאנטר- עמק הלואר  איל-דה פראנס  א.ד.פ. תעלת למאנשקוט דא'לבאטר  he tabBackground:;tabBorder:#aaa;defaultTab:0;
 
הצוקים של קוט דא'לבטאר באזור חבל קו (Pays de Caux)
קוט דא'לבּאטר (בצרפתית: Côte d'Albâtre, מילולית: "חוף הבהט") היא רצועת חוף הנמצאת בצידה הצרפתי של תעלת למאנש, ומהווה את רוב חופו של מחוז סן-מריטים בחבל נורמנדי עילית. שמה ניתן לה בשל הגוון הלבן של צוקי הגיר הגבוהים שלה, שאורכם כ-120 קילומטרים, ומבחינה גאולוגית היא מהווה חלק מהצוקים הלבנים של דובר, הנמצאים בצידה השני של תעלת למאנש, בדרום בריטניה.
חוף אטרטה
החוף משתרע מנמל העיר לה האבר ועד לכפר הדייגים Le Tréport, ולאורכו נמצאות הקומונות דייפ, Fécamp (אנ') ו-Saint-Valery-en-Caux (אנ'). את פני הצוק חוצים שלושה עמקים שנוצרו על ידי נהרות.
קוט דא'לבּאטר נכללת מאז שנת 2009 ברשימת אזורי שימור מיוחדים ורשימת אזורי הגנה מיוחדים של מערכת Natura 2000.
באמנות

קוט דא'לבּאטר הייתה נושא פופולרי בקרב ציירים אימפרסיוניסטיים, ובהם קלוד מונה, קאמי פיסארו, פייר-אוגוסט רנואר ואז'ן בודן. הצייר גוסטב קורבה, מהזרם האמנותי הריאלסטי שנהג לצייר טבע דומם, צייר אף הוא את החוף וצוקיו. מלחינים שונים נהגו לפקוד את החוף לשם השראה, ובהם קלוד דביסי ואלבר רוסל.
הסופר גי דה מופאסאן, שגדל באטרטה שליד החוף, כתב את הסיפור "האנגלי מאטרטה" בהשראת אירוע אמיתי, שבו הציל מטביעה בים את חייו של המשורר האנגלי אלג'רנון צ'ארלס סווינברן, בשנת 1868.
הערות שוליים

↑  Lucy Dodsworth, The white cliffs of Normandy's Alabaster Coast, On the Luce travel blog, ‏2012-11-07 (באנגלית בריטית)
↑  Cote d'Albatre - Shichor, www.shichor.co.il (באנגלית)
↑  Normandy’s White Cliffs, France Today, ‏2012-08-04
ערך זה הוא קצרמרבנושא גאוגרפיה של צרפת. אתם מוזמנים לתרום לוויקיפדיה ו.
ציור משנת 1819 של קלוד מונה, המתאר סירות דיג מפליגות מתחת לצוקי קוט דא'לבּאטר
קובה (אזרבייג'ן)

| --- | --- |
רחוב בעיר
רחוב בעיר
 מדינה:  אזרבייג'ן אזרבייג'ן
 מחוז:  מחוז קובה
 שפה רשמית:  אזרית 
 תאריך ייסוד:  המאה ה-15
 גובה:  11 מטרים
 אוכלוסייה:  ‏
  ‑ בעיר:  38,100 (2010)
 קואורדינטות:  41°22′N 48°30′E﻿ / ﻿41.37°N 48.5°E﻿ / 41.37; 48.5
 אזור זמן:  UTC +4
  מפת מיקום  מפה מפורטת   (למפת אזרבייג'ן מוגדלת) באקו גנג'ה סומגאיט מינגצ'ביר לנצ'ראן שירוואן נחצ'יבאן שמקיר שקי ייבלאח נגורנו קרבאך  רוסיה גאורגיה ארמניה טורקיה איראן הים הכספי קובה(למפת אזרבייג'ן רגילה) באקו גנג'ה סומגאיט מינגצ'ביר לנצ'ראן שירוואן נחצ'יבאן שמקיר שקי ייבלאח נגורנו קרבאך  רוסיה גאורגיה ארמניה ט. איראן הים הכספי קובה  he tabBackground:;tabBorder:#aaa;defaultTab:0;
 
קובה (באזרית: Quba) היא עיר בצפון אזרבייג'ן, בחלקה האירופי של המדינה, שמשמשת מזה זמן רב כמקום מושבה של קהילת יהודי ההרים הגדולה ביותר באזור. אוכלוסיית העיר היא כ-38,100 תושבים (נכון לשנת 2010). כלכלת העיר מבוססת על ייצוא תפוחים לחו"ל וכן על ייצור שטיחים, שגם הם מיועדים בחלקם ליצוא.
היסטוריה

חשיבות העיר עלתה בשנת 1747, כשהשאה האיראני נאדיר-שאה נרצח ומושל המחוז חוסיין עלי החליט לאחד את השטחים האזריים. הוא העביר את בירת האזור מהעיר קסודת, שלא הייתה מוגנת טוב לקובה, שהייתה מרכזית יותר, וכן הוא בנה בה מבצר. בין 1804 ל-1813 התקיימה מלחמת רוסיה-פרס שבמהלכה הפרסים הפסידו את השליטה על אזרבייג'ן ועל ארמניה ונאלצו לחתום על הסכם גוליסטן והסכם טורקמנצ'אי. ב-1806 הרוסים כבשו את קובה, והעבירו ממנה את הבירה לבאקו. ב-1809 צר על העיר השייח המודח עלי-חאן במשך שלושה חודשים כדי לכבשה, אך בסופו של דבר בסוף המלחמה הייתה העיר בידיים רוסיות.
בימיו הראשונים של יוסיף סטלין, במסגרת פעולתו המהפכנית כנגד השלטון הצארי ברוסיה, אימץ סטלין לעצמו את השם "קובה" כשמו המחתרתי, בהשראתו של מנהיג גאורגי מהפכני, אשר שמו כשם העיר.
יהודים

ליד קובה שוכן הכפר קירמיזי קסבה, שפעם היה נקרא ברוסית יברסקיה סלובודה (Еврейская слобода - המושבה היהודית). בכפר החל בשנת 1742 קיים יישוב יהודי נפרד. עם נפילת ברית המועצות ב-1989 היו שם 18,000 תושבים, אך היום בשל עלייה לישראל והגירה למקומות אחרים האוכלוסייה קטנה עד 4000.
לקריאה נוספת

מרדכי אלטשולר, יהודי מזרח קאווקז, הוצאת יד בן צבי, ירושלים, תש"ן.
הערות שוליים

↑  The State Statistical Committee of the Republic of Azerbaijan, web.archive.org, ‏2010-11-14
| --- | --- |
בקרת זהויות :  NLI: 987007537714705171  LCCN: n95035057  VIAF: 154929298   WorldCat (עם VIAF): 154929298
עונת 2021/2022 בקונפרנס ליג

| --- | --- |

 מארחת:  אצטדיון אייר אלבניה, טירנה, אלבניה (משחק הגמר)
 תקופת התחרות:  6 ביולי 2021 – 25 במאי 2022 (324 ימים)
 מספר משתתפות:  32
 הזוכה:  רומא
 מספר משחקים:  140
 מספר שערים:  401 (2.86 בממוצע למשחק)
 מספר צופים:  1,978,850 (14,135 בממוצע למשחק)
 מלך השערים:  ניגריה סיריאל דסרס   (10 שערים)
 השחקן המצטיין:  איטליה לורנצו פלגריני
 2022/2023 ←
משחק הגמר נערך באצטדיון אייר אלבניה בטיראנה, אלבניה.
עונת 2021/2022 בקונפרנס ליג היא העונה הראשונה של טורניר הכדורגל השלישי בחשיבותו באירופה, הקונפרנס ליג, המאורגן על ידי אופ"א.
עונה זו הייתה העונה הראשונה מאז עונת 1999/1998 (העונה האחרונה בה שוחק גביע אירופה למחזיקות גביע) בה אורגנו שלוש תחרויות מועדונים גדולות באירופה (ליגת האלופות, הליגה האירופית והקונפרנס ליג).
ב-24 ביוני 2021 אישרה אופ"א את ההצעה לבטל את חוק שערי החוץ בכל תחרויות המועדונים של אופ"א החל מעונה זו. (חוק שהיה בשימוש מאז שנת 1965). לכן, אם בסיכום שני משחקים בין שתי קבוצות, שתי הקבוצות הבקיעו כמות מצטברת זהה של שערים, המנצחת לא תוכרע על פי מספר שערי החוץ שהבקיעה, והמשחק ילך להארכה של 30 דקות, אם לא תושג הכרעה במהלך ההארכה, המשחק יוכרע באמצעות פנדלים.
משחק הגמר בין רומא לפיינורד נערך באצטדיון הלאומי בטירנה, אלבניה ב-25 במאי 2022. הזוכה בתואר רומא זכתה בכרטיס לשלב הבתים של הליגה האירופית בעונת 2022/2023.
ארבע קבוצות מליגת העל הישראלית השתתפו בעונה הראשונה של המפעל החל משלב המוקדמות השני, מכבי תל אביב, מחזיקת הגביע, מועדון ספורט אשדוד והפועל באר שבע שסיימו במקומות השלישי והרביעי בעונת 2020/2021 בליגת העל, וכן האלופה מכבי חיפה שנשרה מליגת האלופות. מכבי תל אביב ומכבי חיפה העפילו לשלב הבתים, מכבי חיפה הודחה בסיום שלב הבתים ומכבי תל אביב בשלב הנוק אאוט הראשוני לאחר שלב הבתים.